
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 746 

18 Μαΐου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Όροι, προϋποθέσεις και χρόνος προβολής κατά την 
προεκλογική περίοδο των πολιτικών κομμάτων και 
συνασπισμών κομμάτων, που εκπροσωπούνται στο 
Ευρωπαϊκό Κοινοβούλιο από τους δημόσιους και 
ιδιωτικούς ραδιοφωνικούς και τηλεοπτικούς σταθ¬ 
μούς ελεύθερης λήψης, καθώς και τους φορείς πα¬ 
ροχής συνδρομητικών, ραδιοφωνικών και τηλεο¬ 
πτικών, υπηρεσιών κάθε μορφής στις εκλογές της 
13ης Ιουνίου 2004 για την ανάδειξη των Ελλήνων 


Αντιπροσώπων στο Ευρωπαϊκό Κοινοβούλιο. 1 

Καθορισμός απόχρωσης χαρτιού και διαστάσεων ψη¬ 
φοδελτίων και εκλογικών φακέλων που θα χρησι¬ 
μοποιηθούν στις εκλογές του Ευρωπαϊκού Κοινο¬ 
βουλίου του Ιουνίου 2004. 2 


ΑΠΟΦΑΣΕΙ Σ 

Αριθ. 9400 (1) 

Όροι, προϋποθέσεις και χρόνος προβολής κατά την προ¬ 
εκλογική περίοδο των πολιτικών κομμάτων και συνα¬ 
σπισμών κομμάτων, που εκπροσωπούνται στο Ευρω¬ 
παϊκό Κοινοβούλιο από τους δημόσιους και ιδιωτικούς 
ραδιοφωνικούς και τηλεοπτικούς σταθμούς ελεύθε¬ 
ρης λήψης, καθώς και τους φορείς παροχής συνδρο¬ 
μητικών, ραδιοφωνικών και τηλεοπτικών, υπηρεσιών 
κάθε μορφής στις εκλογές της 13ης Ιουνίου 2004 για 
την ανάδειξη των Ελλήνων Αντιπροσώπων στο Ευρω¬ 
παϊκό Κοινοβούλιο. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΕΠΙΚΡΑΤΕΙΑΣ 

Έχοντας υπόψη: 

1. Τις διατάξεις: 

α) των άρθρων 10,12,28 και 30 παρ. 3 του Ν. 3023/2002 
«Χρηματοδότηση των πολιτικών κομμάτων από το Κρά¬ 


τος, έσοδα και δαπάνες, προβολή, δημοσιότητα και έλεγ¬ 
χοι των οικονομικών των πολιτικών κομμάτων και των υπο¬ 
ψηφίων βουλευτών» (ΦΕΚ 146 Α'), 

β) του Ν. 2328/1995 «Νομικό καθεστώςτης ιδιωτικήςτη- 
λεόρασης και της τοπικής ραδιοφωνίας, ρύθμιση θεμά¬ 
των της ραδιοτηλεοπτικής αγοράς και άλλες διατάξεις» 
(ΦΕΚ 159 Α'), 

γ) του Ν. 2644/1998 «Για την παροχή συνδρομητικών 
ραδιοφωνικών και τηλεοπτικών υπηρεσιών και συναφείς 
διατάξεις» (ΦΕΚ233 Α'), 

δ) του Π.Δ. 126/10.5.2004 «Ορισμός ημέρας διεξαγω¬ 
γής της ψηφοφορίας και της διάρκειας αυτής για την 
εκλογή μελών του Ευρωπαϊκού Κοινοβουλίου» (ΦΕΚ 95 

Α'), 

ε) της υπ’ αριθμ. Υ33/27.3.2004 απόφασης του Πρωθυ¬ 
πουργού «Καθορισμός αρμοδιοτήτων του Υπουργού Επι¬ 
κράτειας» (ΦΕΚ535/Β/29.3.2004), 

στ) του άρθρου 29 Α'του Ν. 1558/1985 «Κυβέρνηση και 
Κυβερνητικά Όργανα» (ΦΕΚ 137 Α'), το οποίο προστέθη¬ 
κε με το άρθρο 27 του Ν. 2081/1992 (ΦΕΚ 154 Α') καιαντι- 
καταστάθηκε από το άρθρο 1 παρ. 2α του Ν. 2469/1997 
(ΦΕΚ38 Α'). 

2. Την από 18.5.2004 και με αριθμ. πρωτ. 9326 γνώμη 
του Εθνικού Συμβουλίου Ραδιοτηλεόρασης. 

3. Την από 13.5.2004 πρόταση της Διακομματικής Επι¬ 
τροπής Εκλογών, που συγκροτήθηκε με την αριθμ. 
24735/10.5.2004 απόφαση του Υπουργού Εσωτερικών, 
Δημόσιας Διοίκησης και Αποκέντρωσης «Συγκρότηση 
Διακομματικής Επιτροπής» (ΦΕΚ690/Β/11.5.2004). 

4. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Κατά τη διάρκεια της προεκλογικής περιόδου, ενόψει 
των εκλογών της 13ης Ιουνίου 2004 για την ανάδειξη αντι¬ 
προσώπων στο Ευρωπαϊκό Κοινοβούλιο, ισχύουν οι εξής 
ρυθμίσεις, ως προς τους όρους προβολής των πολιτικών 
κομμάτων και συνασπισμών κομμάτων, που συμμετέχουν 
στις εκλογές αυτές, αλλά και στην παρούσα σύνθεση του 
Ευρωπαϊκού Κοινοβουλίου, από τους δημόσιους και ιδιω¬ 
τικούς ραδιοφωνικούς και τηλεοπτικούς σταθμούς ελεύ¬ 
θερης λήψης, καθώς και τους φορείς παροχής συνδρο¬ 
μητικών, ραδιοφωνικών και τηλεοπτικών υπηρεσιών κάθε 

μορφής, οι οποίοι λειτουργούν νόμιμα σύμφωνα με την 
ισχύουσα ραδιοτηλεοπτική νομοθεσία: 

1. Η «Ελληνική Ραδιοφωνία και Τηλεόραση Α.Ε.» (ΕΡΤ) 
έχει την υποχρέωση να μεταδώσει σε εθνικό ραδιοφωνι¬ 
κό και τηλεοπτικό δίκτυο μια συνέντευξη διάρκειας εξή¬ 
ντα (60') πρώτων λεπτών της ώρας, του αρχηγού κάθε πο¬ 
λιτικού κόμματος ή συνασπισμού κομμάτων. Η ΕΡΤ υπο- 
χρεούται να επιτρέπει την απευθείας αναμετάδοση των 
συνεντεύξεων και να διαθέτει δωρεάντο περιεχόμενο των 
σχετικών μαγνητοσκοπήσεων ή μαγνητοφωνήσεων σε 
οποιονδήποτε ιδιωτικό ραδιοφωνικό ή τηλεοπτικό σταθ¬ 
μό που λειτουργεί νόμιμα και υποβάλλει αντίστοιχο αίτη¬ 
μα. 

2. Η ΕΡΤ έχει επίσης την υποχρέωση να μεταδώσει σε 
εθνικό τηλεοπτικό και ραδιοφωνικό δίκτυο κατά τη με¬ 
σημβρινή ζώνη, μια συνέντευξη Τύπου, με καθέναν από 
τους αρχηγούς των πολιτικών κομμάτων ή συνασπισμών 
κομμάτων, διάρκειας εξήντα (60) πρώτων λεπτών της 
ώρας. Τις συνεντεύξεις αυτές έχουν την υποχρέωση να 
μεταδώσουν την ίδια ημέρα, είτε απευθείας, είτε μαγνη¬ 
τοσκοπημένες ή μαγνητοφωνημένες και οι νομίμως λει- 
τουργούντες ιδιωτικοί ραδιοφωνικοί και τηλεοπτικοί 
σταθμοί ελεύθερης λήψης εθνικής, περιφερειακής καιτο- 
πικής εμβέλειας. Σε περίπτωση μαγνητοσκοπημένης ή 
μαγνητοφωνημένης μετάδοσης, η έναρξη και η λήξη της 
μετάδοσης πρέπει να λάβει χώρα μεταξύ 12.00-01.00. Το 
εδάφιο β' της παρ.1 έχει εφαρμογή και για τις συνεντεύ¬ 
ξεις της παρούσας παραγράφου. 

3. Η ΕΡΤ καθώς και οι νομίμως λειτουργούντες ιδιωτικοί 
τηλεοπτικοί και ραδιοφωνικοί σταθμοί ελεύθερης λήψης 
εθνικής, περιφερειακής και τοπικής εμβέλειας έχουν την 
υποχρέωση να οργανώσουν τέσσερις, τουλάχιστον, αυ¬ 
τοτελείς συζητήσεις στρογγυλής τράπεζας με εκπροσώ¬ 
πους των πολιτικών κομμάτων ή συνασπισμών κομμάτων 
της παρούσας απόφασης. Ως ώρα μετάδοσης των συζη¬ 
τήσεων αυτών ορίζεται το διάστημα από 18.00-01.30. 

4. Η ΕΡΤ έχει την υποχρέωση να καλύψει μια προεκλο¬ 
γική συγκέντρωση ή άλλη προεκλογική πολιτική εκδήλω¬ 
ση καθενός από τα πολιτικά κόμματα ή συνασπισμούς 
κομμάτων, την οποία θα επιλέξουντα ίδια. Επίσης, η ΕΡΤ 
έχει την υποχρέωση να καλύψει μέσω του τηλεοπτικού 
σταθμού «Ελληνική Τηλεόραση-3» μια προεκλογική συ¬ 
γκέντρωση ή άλλη προεκλογική πολιτική εκδήλωση καθε¬ 
νός από τα πολιτικά κόμματα ή συνασπισμούς κομμάτων, 
η οποία θα διοργανωθεί στη Θεσσαλονίκη, ή σε άλλη πό¬ 
λη της Βόρειας Ελλάδος και είναι δυνατόν να καλυφθεί 
μέσω των διαθέσιμων τεχνικών μέσων του τηλεοπτικού 
σταθμού ΕΤ-3. Το εδάφιο β' της παρ.1 εφαρμόζεται και 
στην περίπτωση αυτή. 

5. Η ΕΡΤ και οι νομίμως λειτουργούντες ιδιωτικοί ρα¬ 
διοφωνικοί σταθμοί, ιδιωτικοί τηλεοπτικοί σταθμοί εθνι¬ 
κής, περιφερειακής και τοπικής εμβέλειας, καθώς και οι 
φορείς συνδρομητικών ραδιοφωνικών και τηλεοπτικών 
υπηρεσιών κάθε μορφής, έχουν υποχρέωση να διαθέ¬ 
σουν δωρεάν ένα 10λεπτο την εβδομάδα σε καθένα από 
τα πολιτικά κόμματα και συνασπισμούς κομμάτων για την 
παρουσίαση των προγραμμάτων τους ή όποια άλλη πολι¬ 
τική δραστηριότητα επιλεγεί από τα αντίστοιχα κόμματα. 

Σε περίπτωση που δεν καταστεί εφικτή από τα πολιτικά 
κόμματα ή τους συνασπισμούς κομμάτων η χρήση του 
δωρεάν δεκαλέπτου μέχρι την 23.5.2004, είναι δυνατόν ο 
χρόνος αυτός να μεταφερθεί, κατόπιν αιτήματος τους, 
αποκλειστικώς έως την 26.5.2004. Κατά τη διάρκεια των 


δεκαλέπτων αυτών επιτρέπεται στα κόμματα ή συνασπι¬ 
σμούς κομμάτων να μεταδίδουν διαφημιστικά μηνύματα 
τα οποία δεν μπορούν να υπερβούν το ένα τρίτο 1/3 του 
εκάστοτε διατιθέμενου 10λεπτου χρόνου. 

6.0 χρόνος που διατίθεται για τη μετάδοση διαφημιστι¬ 
κών μηνυμάτων ή μηνυμάτων κοινωνικού περιεχομένου 
των πολιτικών κομμάτων ή συνασπισμών κομμάτων στους 
τηλεοπτικούς σταθμούς εθνικής εμβέλειας και στους φο¬ 
ρείς παροχής συνδρομητικών ραδιοφωνικών και τηλεο¬ 
πτικών υπηρεσιών μέσω δορυφόρου δεν επιτρέπεται να 
υπερβαίνει το είκοσι τοις εκατό (20%) του ημερήσιου χρό¬ 
νου μετάδοσης τηλεοπτικών προγραμμάτων. Ο καταμε¬ 
ρισμός του χρόνου αυτού δεν επιτρέπεται να υπερβαίνει 
τα τέσσερα λεπτά της ώρας (4') ανάώρα, μη συνυπολογι- 
ζόμενου του επιτρεπόμενου ανά ώρα ορίου των δώδεκα 
λεπτών (12') του χρόνου μετάδοσης των διαφημιστικών 
μηνυμάτων. 

Ο συνολικός χρόνος για τη μετάδοση διαφημιστικών 
μηνυμάτων ή μηνυμάτων κοινωνικού περιεχομένου των 
πολιτικών κομμάτων ή συνασπισμών κομμάτων, θα αντι¬ 
στοιχεί στο ποσό των πέντε εκατομμυρίων διακοσίων χι¬ 
λιάδων ευρώ (5.200.000 ευρώ), με βάση τους θεωρημέ¬ 
νους από την οικεία Δ.Ο.Υ. τιμοκαταλόγους, έως την 18η 
Μάίου 2004, ημερομηνία έκδοσης της παρούσας απόφα¬ 
σης. 

Η αναλογία κατανομής του χρόνου έχει ως εξής: 

Ποσοστό 50% θα διατίθεται ισομερώς στα κόμματα ή 
συνασπισμούς κομμάτων. 

Το υπόλοιπο 50% θα διατίθεται στα κόμματα ή συνα¬ 
σπισμούς κομμάτων ανάλογα με την εκπροσώπησή τους 
στηνπαρούσα σύνθεση του Ευρωπαϊκού Κοινοβουλίου. 

Η κατανομή του χρόνου μετάδοσης διαφημιστικών μη¬ 
νυμάτων ή μηνυμάτων κοινωνικού περιεχομένου των πο¬ 
λιτικών κομμάτων ή συνασπισμών κομμάτων στους δη¬ 
μόσιους και ιδιωτικούς τηλεοπτικούς σταθμούς αντι¬ 
στοιχεί στα εξής ποσά: ΑΝΤΕΝΝΑ Τν 1.500.000 ευρώ, 
ΜΕΘΑ ΘΗΑΝΝΕΙ 1.250.000 ευρώ, ΑΙ_ΡΗΑ Τ.ν. 700.000 
ευρώ, 5ΤΑΒ 600.000 ευρώ, Α1_ΤΕΒ 410.000 ευρώ, 902 
ΑΡΙΣΤΕΡΑ στα ΡΜ 10.000 ευρώ, ΤΗΛΕΑΣΤΥ 10.000 ευ¬ 
ρώ, 5Ε\/ΕΝ 5.000 ευρώ, ΜΑΚΕΔΟΝΙΑ Τ.ν. 10.000 ευρώ, 
ΡΟΕΙ5 5.000 ευρώ, ΕΤ1, ΝΕΤ, ΕΡΤ3 500.000 ευρώ και 
στους φορείς παροχής συνδρομητικών ραδιοφωνικών 
και τηλεοπτικών υπηρεσιών μέσω δορυφόρου 200.000 
ευρώ. 

Κατά τη διάρκεια της προεκλογικής περιόδου δεν επι¬ 
τρέπεται η μετάδοση μηνυμάτων φορέων εκτός των πολι¬ 
τικών κομμάτων ή συνασπισμών κομμάτων, το περιεχόμε¬ 
νο των οποίων μπορεί να χαρακτηρισθεί, άμεσα ή έμμεσα, 
ως πολιτικό. 

7.0 χρόνος που διατίθεται για τη μετάδοση διαφημιστι¬ 
κών μηνυμάτων ή μηνυμάτων κοινωνικού περιεχομένου 
των πολιτικών κομμάτων ή συνασπισμών κομμάτων στους 
ιδιωτικούς τηλεοπτικούς σταθμούς, περιφερειακής και 
τοπικής εμβέλειας καθώς και στους ραδιοφωνικούς 
σταθμούς, καθορίζεται σε οκτώ (8') λεπτά της ώρας ημε- 
ρησίως. Ως ώρα μετάδοσης των μηνυμάτων αυτών ορίζε- 
ταιτο διάστημα από 7.00'έως 22.00'. Η κατανομή του χρό¬ 
νου είναι ανάλογη με αυτή της παραγράφου 6. 

8.0 χρόνος μετάδοσης διαφημιστικών μηνυμάτων ή μη¬ 
νυμάτων κοινωνικού περιεχομένου των πολιτικών κομμά¬ 
των ή συνασπισμών κομμάτων στην ΕΡΑ καθορίζεται σε 
δέκα (ΙΟ') λεπτά της ώρας ημερησίως. Η κατανομή του 
χρόνου είναι ανάλογη με αυτή της παραγράφου 6. 

9. Η ΕΡΤ και οι νομίμως λειτουργούντες ιδιωτικοί τηλε¬ 
οπτικοί σταθμοί εθνικής, περιφερειακής και τοπικής εμ¬ 
βέλειας και ιδιωτικοί ραδιοφωνικοί σταθμοί, καθώς και οι 
φορείς συνδρομητικών ραδιοφωνικών και τηλεοπτικών 
υπηρεσιών κάθε μορφής, υποχρεούνται να διαθέτουν το 
ένα τρίτο (1/3) του χρόνου των δελτίων ειδήσεων για την 
παρουσίαση της προεκλογικής δραστηριότητας των κομ¬ 
μάτων και των συνασπισμών των κομμάτων. Από τη ρύθ¬ 
μιση αυτή εξαιρούνται τα δελτία ειδήσεων κάτω των πέντε 
(5') λεπτών. 

10. Οι δημόσιοι και οι νομίμως λειτουργούντες ιδιωτικοί 
τηλεοπτικοί σταθμοί εθνικής, περιφερειακής ή τοπικής 
εμβέλειας και ιδιωτικοί ραδιοφωνικοί σταθμοί, καθώς και 
οι φορείς συνδρομητικών ραδιοφωνικών και τηλεοπτικών 
υπηρεσιών κάθε μορφής, οφείλουν να μεριμνούν, ώστε η 
προβολή, κατά τη διάρκεια δελτίων ειδήσεων, εκπομπών 
πολιτικού διαλόγου ή άλλων ενημερωτικών εκπομπών, 
συνεντεύξεων σχετικά με τις θέσεις και τη δραστηριότη¬ 
τα των πολιτικών κομμάτων ή συνασπισμών κομμάτων να 
μην παραβιάζει την αρχή της αναλογικής ισότητας. Η τή¬ 
ρηση της αρχής της αναλογικής ισότητας πρέπει να διέ- 
πει εν γένειτα δελτία ειδήσεων και τα προγράμματάτους 
ώστε να επιτευχθεί η ουσιαστική ενημέρωση των πολιτών 
για τις θέσεις και τις δραστηριότητες των πολιτικών κομ¬ 
μάτων ή συνασπισμών κομμάτων και εξετάζεται σύμφωνα 
με την ισχύουσα νομοθεσία. 

11. Απαγορεύεται η καταβολή στους ραδιοφωνικούς 
και τηλεοπτικούς σταθμούς οποιουδήποτε οικονομικού ή 
άλλου είδους ανταλλάγματος για τη συμμετοχή εκπρο¬ 
σώπων πολιτικών κομμάτων και συνασπισμών κομμάτων 
ή υποψηφίων βουλευτών σε δελτία ειδήσεων ή άλλες εκ¬ 
πομπές. 

12. Οι δημόσιοι και οι ιδιωτικοί ραδιοφωνικοί και τηλεο¬ 
πτικοί σταθμοί ελεύθερης λήψης, καθώς και οι φορείς πα¬ 
ροχής συνδρομητικών υπηρεσιών, υποχρεούνται να μην 
μεταδίδουν ή αναμεταδίδουν οποιαδήποτε δημοσκόπη¬ 
ση ή αποτέλεσμα δημοσκόπησης, πανελλήνιου ή τοπικού 
χαρακτήρα, με οποιονδήποτε τρόπο και αν διενεργείται 
αυτή, σχετικά με τις πολιτικές τάσεις, απόψεις και προτι¬ 
μήσεις της κοινής γνώμης για πολιτικά κόμματα, πολιτι¬ 
κές θέσεις και πρόσωπα ή άλλα ζητήματα που συνδέονται 
άμεσα με το αντικείμενο των εκλογών της παρούσας από¬ 
φασης, κατά το τελευταίο δεκαπενθήμερο της προεκλο¬ 
γικής περιόδου και συγκεκριμένα από 29.5.2004 και έως 
13.6.04, ημέρα διεξαγωγής των εκλογών. Κατά τα λοιπά 
για τη διενέργεια και μετάδοση των δημοσκοπήσεων και 
εν γένει των ερευνών γνώμης στη διάρκεια της προεκλο¬ 
γικής περιόδου, ισχύειτο άρθρο 49του Π.Δ. 351/2003 και 
το άρθρο 30 παρ. 6του Ν. 3023/2002. 

13. Κατά τη διάρκεια της προηγούμενης ημέρας, καθώς 
και κατά την ημέρα διεξαγωγής των εκλογών μέχρι τις 
19.00', δεν επιτρέπεται η μετάδοση διαφημιστικών μηνυ¬ 
μάτων και συγκεντρώσεων των πολιτικών κομμάτων, κα¬ 
θώς και η μετάδοση εκπομπών προεκλογικού διαλόγου ή 
εκτιμήσεων για το εκλογικό αποτέλεσμα, με εξαίρεση τις 
δηλώσεις των αρχηγών των πολιτικών κομμάτων που γί¬ 
νονται κατά τη διάρκεια της εκλογικής διαδικασίας. 

14. Το Εθνικό Συμβούλιο Ραδιοτηλεόρασης μεριμνά για 
την τήρηση των υποχρεώσεων που απορρέουν από την 
παρούσα απόφαση και μπορεί να ζητά για τον έλεγχο αυ¬ 
τό οποιοδήποτε στοιχείο. Η μη τήρηση των υποχρεώσεων 
αυτών αποτελεί παραβίαση της νομοθεσίας που διέπει τη 
λειτουργία των ιδιωτικών ραδιοφωνικών και τηλεοπτικών 


σταθμών, κατά την έννοια των άρθρων 4 και 8 του Ν. 2328/ 
1995 και 12 και 15 παρ. 3 του Ν. 2644/1998, όπως αυτά 
ισχύουν. Το ΕΣΡ μπορεί, στο πλαίσιο των σχετικών ελε¬ 
γκτικών αρμοδιοτήτων του, να ζητά από τους ραδιοφωνι¬ 
κούς και τηλεοπτικούς σταθμούς την υποβολή, εντός εύ¬ 
λογου χρόνου, συγκεκριμένων στοιχείων. 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μάίου 2004 

ΟΙ ΥΠΟΥΡΓΟΙ 
ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΕΠΙΚΡΑΤΕΙΑΣ 

Π. ΠΑΥΛΟΠΟΥΛΟΣ Θ. ΡΟΥΣΟΠΟΥΛΟΣ 

-♦- 

Αριθ. 20791 (2) 

Καθορισμός απόχρωσης χαρτιού και διαστάσεων ψηφο¬ 
δελτίων και εκλογικών φακέλων που θα χρησιμοποιη¬ 
θούν στις εκλογές του Ευρωπαϊκού Κοινοβουλίου του 
Ιουνίου 2004. 

Ο ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) Των άρθρων 6 παρ. 1 και 7 παρ. 1 του Ν. 1427/1984 
«Άσκηση του εκλογικού δικαιώματος κατά τις εκλογές 
του Ευρωπαϊκού Κοινοβουλίου από τους Έλληνες που 
διαμένουν στο έδαφος των λοιπών κρατών της Ευρωπαϊ¬ 
κής Οικονομικής Κοινότητας» (ΦΕΚ 40 Α'). 

β) Του άρθρου 4 παρ. 1 και 3 του Ν. 1180/1981 «Περί 
εκλογής αντιπροσώπων εις τηνΣυνέλευσιντων Ευρωπαϊ¬ 
κών Κοινοτήτων (Ευρωπαϊκόν Κοινοβούλιον) και άλλωντι- 
νών διατάξεων» (ΦΕΚ Α' 188) σε συνδυασμό με αυτές του 
άρθρου 70 του Π.Δ. 351/2003 «Κωδικοποίηση σ’ ενιαίο 
κείμενο των διατάξεων της νομοθεσίας για την εκλογή 
βουλευτών» (ΦΕΚ 316 Α') και 

γ) Του άρθρου 29 Ατού Ν. 1558/1985 «Κυβέρνηση και 
Κυβερνητικά Όργανα» (ΦΕΚ Α' 137), το οποίο προστέθη¬ 
κε με το άρθρο 27 του Ν. 2081/1992 «Ρύθμιση του θεσμού 
των Επιμελητηρίων κ.λπ. (ΦΕΚ 154 Α') και αντικαταστάθη- 
κε με το άρθρο 1 παρ. 2α του Ν. 2469/1997 «Περιορισμός 
και βελτίωση της αποτελεσματικότητας των κρατικών δα¬ 
πανών και άλλες διατάξεις» (ΦΕΚ Α' 38). 

2. Το γεγονός ότι, οι προσεχείς εκλογές για την ανάδει¬ 
ξη των μελώντου Ευρωπαϊκού Κοινοβουλίου με άμεση και 
καθολική ψηφοφορία θα διεξαχθούν από 10 έως και 13 
Ιουνίου 2004. 

3. Το γεγονός ότι, από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Καθορίζουμε την απόχρωση του χαρτιού και τις δια¬ 
στάσεις των ψηφοδελτίων και των εκλογικών φακέλων 
που θα χρησιμοποιηθούν στις εκλογές για την ανάδειξη 
των Ελλήνων μελών του Ευρωπαϊκού Κοινοβουλίου του 
Ιουνίου 2004 ως ακολούθως: 

1. Απόχρωση: Το χαρτί κατασκευής των ψηφοδελτίων 
και των φακέλων, μέσα στους οποίους κλείνονται τα ψη¬ 
φοδέλτια, είναι λευκής απόχρωσης. 

Οι φάκελοι φέρουν στην εμπρόσθια πλευρά τους δια¬ 
γώνια έντυπο γνώρισμα που αποτελείται από πέντε γραμ- 

μες βαθιάς κυανής απόχρωσης, από τις οποίες η μεσαία 
κυματοειδής, συνολικού πλάτους ενός εκατοστού του μέ¬ 
τρου περίπου. 

2. Διαστάσεις: Οι διαστάσεις των ψηφοδελτίων καθορί¬ 
ζονται σε 14 χ 25 εκατοστά του μέτρου και των φακέλων 
σε 9,5 χ 13 εκατοστά του μέτρου περίπου. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Απριλίου 2004 

Ο ΥΠΟΥΡΓΟΣ 

ΠΡ. ΠΑΥΛΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




